หุ้นเอเชียร่วงยกแผง หลังสหรัฐเปิดฉากสงครามการค้ายุโรป ขู่ขึ้นภาษีวงเงิน 4 พันล้านดอลลาร์
หุ้นเอเชียร่วงยกแผง หลังสหรัฐเปิดฉากสงครามการค้ายุโรป ขู่ขึ้นภาษีวงเงิน 4 พันล้านดอลลาร์
หุ้นเอเชียร่วงยกแผง หลังสหรัฐเปิดศึกการค้ารอบใหม่ ขู่ขึ้นภาษีสินค้านำเข้ายุโรป
3 ก.ค. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ หลังสหรัฐหันมาเปิดศึกการค้ากับสหภาพยุโรป (EU) ด้วยการขู่ว่าจะปรับขึ้นภาษีสินค้านำเข้าจาก EU วงเงิน 4 พันล้านดอลลาร์ แม้ว่าสหรัฐเพิ่งเจรจาสงบศึกการค้ากับจีนเมื่อเร็วๆนี้ก็ตาม
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 21,684.07 จุด ลดลง 70.20 จุด, -0.32% ดัชนี SSE Composite ตลาดหุ้นจีนเปิดวันนี้ที่ 3,031.83 จุด ลดลง 12.11 จุด, -0.40% ดัชนี HSI ตลาดหุ้นฮ่องกงเปิดวันนี้ที่ 28,781.97 จุด ลดลง 93.59 จุด, -0.32% ดัชนี TAIEX ตลาดหุ้นไต้หวันเปิดวันนี้ที่ 10,793.10 จุด ลดลง 72.02 จุด, -0.66% ดัชนี KOSPI ตลาดหุ้นเกาหลีใต้เปิดวันนี้ที่ 2,120.75 จุด ลดลง 1.27 จุด, -0.06% ดัชนี FTSE STI ตลาดหุ้นสิงคโปร์เปิดวันนี้ที่ 3,365.35 จุด ลดลง 5.45 จุด, -0.16% ดัชนี FBMKLCI ตลาดหุ้นมาเลเซียเปิดวันนี้ที่ 1,689.25 จุด ลดลง 1.75 จุด, -0.10% ดัชนี PSE Composite ตลาดหุ้นฟิลิปปินส์เปิดวันนี้ที่ 8,100.35 จุด เพิ่มขึ้น 6.75 จุด, +0.08%
ทั้งนี้ สำนักงานผู้แทนการค้าสหรัฐ (USTR) ได้เสนอให้มีการปรับขึ้นภาษีนำเข้าสินค้าจาก EU จำนวน 89 รายการ คิดเป็นมูลค่า 4 พันล้านดอลลาร์ ซึ่งรายการสินค้าดังกล่าวครอบคลุมถึง ชีส นม กาแฟ วิสกี้ ผลิตภัณฑ์เนื้อหมู และผลิตภัณฑ์โลหะบางชนิด เช่น ทองแดง โดย USTR จะจัดทำประชาพิจารณ์ในเดือนหน้าเกี่ยวกับการเรียกเก็บภาษีดังกล่าวต่อ EU
ทั้งนี้ การที่สหรัฐจะเรียกเก็บภาษีดังกล่าวต่อ EU หรือไม่นั้น จะขึ้นอยู่กับผลการตัดสินขององค์การการค้าโลก (WTO) กรณีที่ EU ให้เงินอุดหนุนการผลิตเครื่องบิน โดยเฉพาะต่อบริษัทแอร์บัส
โดยรายงานข่าวดังกล่าวส่งผลให้นักลงทุนเริ่มกลับมาวิตกกังวลเกี่ยวกับผลกระทบของข้อพิพาทการค้าอีกครั้ง แม้ว่าก่อนหน้านี้ ตลาดได้รับปัจจัยหนุนจากการที่สหรัฐและจีนได้ตกลงที่จะระงับการเพิ่มภาษีนำเข้าสินค้าและเตรียมรื้อฟื้นการเจรจาการค้ารอบใหม่ และจากการที่สหรัฐได้ยกเลิกคำสั่งแบนบริษัทหัวเว่ย เทคโนโลยี่ของจีน
 
 